Title: El seguidor de línies
Course: Moodle Scratch 4: Fem la nostra Volta al Món gamificada en etapes > Section: Activitat 5: Els sensors: els sentits de les màquines

El seguidor de línies serveix per a què el nostre personatge segueixi un camí que prèviament hem dibuixat a l’escenari mitjançant els sensors que li hem incorporat. D’aquesta forma, el personatge es mourà lliurement, a diferència dels recorreguts que hem treballat a l'activitat 4.

Fem-ho pas a pas

- Per programar un seguidor de línia hem de fer servir els blocs de sensors  “color sobre”
- Al fons de l’escenari li dibuixarem el circuit que volem que segueixi.
- Trieu un personatge de la galeria i li pinteu uns punts de dos colors diferents, en aquest cas li hem pintat blau i vermell. Aquests punts faran que el nostre fantasma (ghost) ressegueixi la línia i acabi automàticament l’itinerari que li marquem a l’escenari.
- Quan s’inicii el joc farem que el personatge es trobi sobre la línia que ha de seguir, amb els dos sensors a banda i banda de la ratlla.
- El personatge anirà avançant sempre. Si toca la línia, haurà de girar segons sigui el sensor de la dreta o el de l’esquerra el que l’hagi tocat. El personatge anirà fent petits girs fins que es torni a trobar sobre la línia de recorregut
- Girar a la dreta
- Girar a l’esquerra

Obriu un nou projecte amb el nom de m4repte51. Dibuixeu un altre circuit de la forma que volgueu i trieu un personatge que es mourà per sobre d’aquest recorregut. Al personatge li heu d’afegir dos sensors, un a la seva dreta i un altre a la seva esquerra, de colors diferents. Finalment feu el programa per aconseguir que el personatge faci el recorregut de forma automàtica, tal i com hem vist a l’exemple.

Pista: Cal mantenir el centre de gir a la seva posició i assegurar-vos que la mida del personatge és la correcta.

Continueu treballant sobre el projecte m4repte51. Afegiu un segon personatge que es mogui en sentit contrari al primer sobre el circuit i feu que quan es toquin s’aturi el programa.

Pista: Haureu de fer servir un altre sensor que us indiqui quan els dos personatges entren en contacte.