Title: Passaparaula
Course: Moodle Scratch 4: Fem la nostra Volta al Món gamificada en etapes > Section: Activitat 3: Més usos de llistes. Jocs de preguntes i respostes

Aquest joc consisteix en endevinar una sèrie de paraules relaciones amb el tema que trieu. La consigna és buscar paraules difícils amb les lletres que trieu. S’ha d’entendre la definició per a què el jugador l’encerti.

Afegirem al joc la possibilitat de controlar els encerts, les errades i el temps.

 Fem-ho pas a pas:
Us expliquem els blocs de programació d’una lletra. Heu de dissenyar el vostre joc i programar totes les preguntes que tindrà.
Aquí teniu un exemple solucionat per ajudar-vos a seguir l’explicació.

- Primer de tot farem el bloc corresponent a la creació de les variables que controlaran els encerts, les errades i el temps per resoldre la pregunta.
- Quan comenci el joc i es premi la banderola verda canviarà el vestit de la lletra.
- Cada lletra passarà per diferents canvis de vestits que es correspondran amb els diferents moments que passa la lletra fins a la resolució:
  - Un vestit per quan comença el joc i encara no està feta la pregunta.
  - Si encerteu la resposta la lletra canviarà de vestit i augmentarà en 1 el marcador d’encerts..
  - En el cas que no encerteu la resposta canviarà el vestit de la lletra i també canviarà el fons mostrant quina era la resposta adequada.
- Quan comença el joc, apareix el personatge de la lletra a les coordenades que decidim. Per tal que aparegui la pregunta farem que s’hagi de clicar a sobre del personatge lletra, en el nostre cas la “A”.
- També podem fer ús de les llistes de les preguntes i de les respostes. Si encerteu la resposta us felicitarà i si no canviarà el vestit de la lletra al de lletra no encertada.

- Si teniu algun dubte respecte a la creació de les llistes aneu a la sessió 2 d’aquest mateix mòdul o a l'activitat 7 del moodle 3 d'Scratch

Obriu un projecte amb el nom m4repte32. Podeu fer el vostre joc de passaparaula amb quatre lletres?

 Pista: L’escenari ha de tenir, al començar el joc, tots els personatges-lletra que voleu que formin part del joc, a les coordenades corresponents. No oblideu que per a cada lletra heu de tenir tres vestits: el d’inici (aquest no varia quan es deixa la resposta en blanc, el de resposta correcta i el de resposta incorrecta. Recordeu que es pot copiar un bloc, repetir-lo tantes vegades com lletres i modificar el que sigui necessari. Aquí teniu diferents exemples de passaparaula d‘scratch.mit.edu