Title: Dissenya la teva volta al món.
Course: Moodle Scratch 4: Fem la nostra Volta al Món gamificada en etapes > Section: Activitat 1: Presentació del projecte: La volta al món en etapes

En aquest moodle 4 d'Scratch us proposem dissenyar un gran viatge, la vostra pròpia Volta al Món, dividida en tantes etapes com vosaltres decidiu i plena de jocs, enigmes, preguntes i sorpreses.
Per ajudar-vos, a cada activitat anireu trobant petits reptes que podreu aprofitar en el vostre projecte. Les activitats tenen la següent estructura:

- El pla de treball, que resumeix què treballarem al llarg de l'activitat.
- Instruccions i blocs de programació explicats pas a pas.
- Reptes proposats per poder posar-vos a prova.
- El nostre projecte creix, us guiarà per anar construint poc a poc el vostre projecte.
- Finalment, l’apartat “Com que som programadors i programadores parlem de…” recull tots els termes que hem treballat a la sessió.

Us proposem diferents maneres de desenvolupar la vostra Volta al Món i us oferim possibles proves per incorporar a les diferents etapes. Haureu de plantejar-vos que la vostra història ha de seguir diferents itineraris, o diferents moviments d’objectes on el factor temps sigui decisiu, o preguntes i respostes, o laberints, o quin serà el control de la història que proposareu.
Per compartir amb els altres equips tota la vostra feina, dissenyareu unes cartes on explicareu què heu aconseguit desenvolupar, de forma que d’altres puguin fer variacions i millores.