Title: Usos de llistes… Un joc de preguntes i respostes
Course: Moodle Scratch 4: Fem la nostra Volta al Món gamificada en etapes > Section: Activitat 3: Més usos de llistes. Jocs de preguntes i respostes

A Scratch fem servir les llistes per emmagatzemar dades que necessitem. Podem afegir en una llista nous elements, esborrar alguns altres o canviar el seu ordre.

Les passes per crear una llista ja les coneixeu, però us les recordem ràpidament.

 Fem-ho pas a pas:

- Cliqueu damunt de  variables trieu l’opció crea una llista i poseu-li nom. Llistes i més llistes ( activitat 7 moodle 3).

Al crear la llista i posar-li nom podeu triar si aquesta llista es refereix a aquest personatge triat o tots els personatges.

- Al dir d’acord es crea la llista i apareixen totes les possibilitats que podeu fer servir: afegir, esborrar l’element, esborra-ho tot de, canviar element, afegeix a la posició, mostrar o amagar la llista, llargada de, conté?, mostra la llista, amaga la llista.

- Primer de tot heu de confeccionar les dues llistes. Si feu dues llistes de paraules podeu fer un joc de respostes. Penseu quina pregunta voleu fer i possibles respostes a la pregunta. Haureu d’escriure per ordre pregunta i resposta correcta a les dues llistes.
- Trieu tema i ordeneu les llistes (pregunta-resposta), per exemple, els colors dels minerals. Recordeu que s’han de correspondre en el mateix ordre.

- Podem fer que el gat sigui l’encarregat de fer les preguntes.
- Ara creeu una variable amb el nom de pregunta. Aquesta variable tindrà un valor que ha de ser un número a l’atzar entre 1 i el número total de preguntes que heu introduït a la llista (a l’exemple seria de l’1 a 8). D’aquesta forma cada vegada que premeu la bandera verda us farà una pregunta diferent.
- També hem de crear el missatge amb el mateix nom per quan cridem la variable.

- Fem una passa més i si encertem la pregunta ha d’aparèixer una valoració positiva i si no l’encertem un missatge d’ànims per seguir.
- Per a això heu de crear dues llistes més: una de missatges positius per quan encerta la resposta i una altra de missatges d’ànims per seguir. Així cada vegada que s’encerti o es falli el personatge donarà una resposta a l’atzar de les llistes.

Aneu al vostre compte d’Scratch i creeu el projecte m4repte31. Reproduiu l’exemple, comproveu que funciona i després feu variacions.