Title: Un itinerari senzill
Course: Moodle Scratch 4: Fem la nostra Volta al Món gamificada en etapes > Section: Activitat 4: Més mirades: els itineraris i els laberints

En aquesta activitat volem aprofundir en el disseny d’itineraris i us acompanyarem per a què pugueu incorporar-los a la vostra Volta al Món.

Començarem fent l’itinerari més senzill. El personatge es desplaçarà per un recorregut anant de punt a punt i, mentre fa el recorregut, dibuixará sobre l’escenari el camí.

Fem-ho pas a pas

- Els escenaris són els espais on es mouen els personatges i es situen els projectes. Als escenaris podem definir diferents fons de la mateixa manera que definiríem els diferents vestits de cada personatge. Trieu un escenari.
- Als escenaris hem de dibuixar els punts (x,y)  a l’escenari assegurant-vos que són aquests i no uns altres per poder fer que es desplaci el nostre personatge. Quan tingueu els punts dibuixats, desplaceu el personatge per veure exactament quines són les coordenades que ens permetran dir fins a on ha de lliscar.
- També podem fer lliscar a una posició aleatòria o fins on estigui situat el punter del ratolí si necessitem que el personatge desaparegui o aparegui en un moment donat.

- Recordeu que per fer ús dels blocs de llapis cal afegir l’extensió que els recull. Podeu amb ells esborrar, estampar, baixar i pujar el llapis, fixar i augmentar el seu color, i fixar o augmentar (en color, saturació, brillantor i transparència) el seu aspecte.

- Quan comença l’itinerari, primer de tot ens hem d’assegurar que l’escenari està net i el llapis amunt. El personatge inicia el seu itinerari al punt de l’escenari que decidim i allà ens pot explicar, per exemple, que anirà a fer-se la revisió al metge. Podeu fixar la mida del personatge a 100%  per començar per presentar-lo i després, quan ja llisca fins el primer punt, podeu fixar la mida adequada a l’escenari per on es desplaçarà, en el nostre cas al 50%.
- Ara indicarem que baixi el llapis per anar marcant el camí que seguirà.
- Farem que esperi uns segons entre desplaçament i desplaçament i indicarem les coordenades del següent punt on ha de lliscar el personatge.
- Anirem indicant els punts pels quals anirà passant i afegirem comentaris, sons o qualsevol acció que volem que es produeixi quan hi arribi.
- En el programa anterior fixeu-vos que allà on feu el canvi de fons de l’escenari podeu fixar l’efecte de transparència del canvi d’escenari a 50 i a 0 per a què no sigui tant brusc el canvi.  Aquest és un dels efectes que hem vist a la sessió2.

Obriu un nou projecte anomenat m4repte41. Podeu fer que un personatge passegi pel planell de la vostra escola i vagi explicant per on passa?.

Pista: Poseu un escenari del planell general del vostre centre i indiqueu els punts per on voleu que passi. Quan arribi a cada lloc, canvieu l’escenari per una fotografia de l’espai de la vostra escola que haureu fet prèviament i guardat al vostre programa.