Title: A per feina…
Course: Moodle Scratch 4: Fem la nostra Volta al Món gamificada en etapes > Section: Activitat 11: Acabem de perfilar la nostra Volta al món

Al llarg de les activitats del moodle 4 d'Scratch heu pogut conèixer, practicar i triar entre diferents propostes que us han de servir per dissenyar i planificar les diferents etapes de la vostra Volta al Món.
Ha arribat el moment de triar què voleu que passi a la vostra Volta al Món. Ja heu anat pre-programant diferents etapes a les diferents activitats i ara és el moment de refinar-ho. .
Ja sabeu que podeu accedir als programes dels diferents projectes que trobeu a scratch.mit.edu per veure com han utilitzat els blocs i quines estructures de programació han emprat, però també és important observar quines pistes, proves han plantejat i acabar de decidir com les proposareu vosaltres.
Segurament ja heu decidit quines estratègies voleu desenvolupar, però és un bon moment per decidir si és el projecte que voleu

 Fem-ho pas a pas

Pel que fa al joc en general:

- Caldrà inventar el fil conductor de la vostra volta al món.
- Les etapes de la Volta les podeu considerar nivells o canvis. Us recomanem que dividiu la vostra Volta en un màxim de quatre etapes..
- A quins usuaris (edat preferent) s’adreça el nostre projecte?
- Hem definit les instruccions? Com s’ha de jugar (quines tecles he de pressionar per moure el personatge?, i per agafar o fer moure objectes?) Hi ha control del temps? Hi ha canvi d’escenari? Quan?. Les instruccions són una part molt important de qualsevol joc, les heu de tenir recollides i han de visualitzar-se en iniciar el joc. És veritat que molts moviments són intuïtius, però d’altres no.

Pel que fa al disseny dels escenaris

- Quins escenaris hi ha?
- Com es passa d’un escenari a l’altre?

Pel que fa al disseny dels personatges

- Quins personatges apareixen en el vostre projecte?
- Quins vestits necessiten cadascun dels personatges i quan es produeixen els canvis?

Pel que fa al moviment dels personatges

- Com es desplacen els personatges d’etapa en etapa?
- Hi ha un recorregut per a tota la Volta al món visible?
- Hi ha recorreguts o desplaçament diferents a cadascuna de les etapes?

Pel que fa a les etapes

- Quines proves cal superar per canviar d’etapa?
- Quin efecte té no superar les proves?