Title: Un altre exemple de bloc
Course: Moodle Scratch 4: Fem la nostra Volta al Món gamificada en etapes > Section: Activitat 8: Ens inventem els nostres blocs

Us proposem un altre exemple de bloc que pot ser molt útil per al vostre projecte: ja que hem aconseguit fer caminar als personatges de forma automàtica, ara intentarem fer-los saltar.

 Fem-ho pas a pas:

- En primer lloc.  hem de crear el bloc amb el nom de “salta“.
- I un cop creat hem d’assignar-li les instruccions corresponents. Primer de tot definim una variable anomenada “alçada” que servirà per controlar l’alçada del salt: quant més gran sigui el valor inicial d’aquesta variable, més amunt saltarà el personatge. Per aconseguir que el salt sigui el més real possible, farem que el personatge pugi a la posició més elevada possible (que està controlada amb el valor inicial de l’alçada) i que vagi baixant. La baixada es controla mitjançant el bucle dins del qual anem reduint l’alçada fins que pren el valor de zero. En realitat, el personatge pujarà, segons l’exemple, 10 passes, després 9 més, després 8 més, fins que ja no pugi i, quan l’alçada comença a prendre valors negatius, és quan comença a baixar fins arribar a l’alçada de partida. És per això que el bucle ha de repetir-se el doble de vegades que l’alçada (pujar i baixar)
- Un cop definit el bloc, el podem executar de la forma que decidim, per exemple, prement la tecla espai.

Seguiu treballant sobre el vostre repte m4repte81. Heu d’aconseguir que el vostre personatge es pugui moure amunt, avall, esquerra, dreta i saltar. Aconseguiu també, mitjançant la definició d’un nou bloc, que pugui girar al prémer una tecla.

Pista: Afegiu una entrada numèrica al bloc. Recordeu definir quines són les tecles que estaran relacionades amb cadascun dels moviments que pot fer el personatge.