Title: Com podem crear els nostres propis blocs
Course: Moodle Scratch 4: Fem la nostra Volta al Món gamificada en etapes > Section: Activitat 8: Ens inventem els nostres blocs

Scratch ens dona la possibilitat de crear blocs personalitzats que executin accions definides per nosaltres. Aquesta possibilitat és molt interessant ja que, un cop definit el nostre bloc, el podrem utilitzar de nou.

Un bloc personalitzat es defineix quan una acció s’ha de repetir diferents vegades en un programa o bé quan d’altres accions depenen d’ella. D’aquesta forma, evitem haver de repetir parts d’un programa que poden ser llargues i complexes. Simplement definim un bloc amb totes les parts de programa necessàries per fer l’acció i, cada cop que el necessitem, el cridem.

És important que els noms que assigneu a aquests blocs personalitzats tinguin a veure amb l’acció que duen a terme, ja que d’aquesta forma veureu clarament quan el podeu fer servir.

 Fem-ho pas a pas:

- Per poder crear un nou bloc heu de triar Els meus blocs. Doneu-li un nom que us ajudi a recordar quina és la seva funció
- Podem definir aquest bloc incloent-hi text, números o operadors lògics. Un cop definit el bloc, sempre es pot editar de nou per fer els canvis necessaris.

Afegeix una entrada per números o text.

Afegeix una entrada per números o text.

Afegeix una condició lògica

Afegeix una etiqueta de text.

- Definirem un bloc que controli el desplaçament d’un personatge per la pantalla apretant només un cop una de les tecles de direcció (amunt, avall, dreta o esquerra). Dins del bloc haurem d’indicar tot el procés necessari per a què es dugui a terme aquest desplaçament que, en realitat, és el mateix sigui quina sigui la direcció en la què es mou.

- Fixeu-vos que el bloc creat es diu “camina” i que porta associada una entrada de números. Aquesta entrada és la que ens servirà per definir cap a on es mourà el personatge (amunt, avall, dreta o esquerra) amb la instrucció “apunta en direcció“.
- Aquest bloc que hem creat ens servirà per moure de forma automàtica el personatge en totes direccions. Només ens falta associar el bloc a les tecles corresponents, variant la direcció cap a on es mourà el personatge.
- Fixeu-vos que en els quatre desplaçaments estem “cridant” al bloc camina i d’aquesta forma ens estalviem repetir quatre vegades el conjunt d’instruccions que caldria definir per desplaçar el personatge per la pantalla. Si en el mateix programa tenim, per exemple, un altre personatge del qual s’ha de controlar el desplaçament, podem aprofitar aquest bloc que hem creat.

Obriu un nou repte anomenat m4repte81. Podeu fer que dos o més personatges caminin ara?

Pista: Podeu aprofitar el bloc que hem definit i les funcions. Penseu que haureu d’afegir la possibilitat de triar entre un o altre personatge, ja que si no ho feu tots els personatges es mouran a la vegada.