Title: Els laberints
Course: Moodle Scratch 4: Fem la nostra Volta al Món gamificada en etapes > Section: Activitat 4: Més mirades: els itineraris i els laberints

Un laberint és un joc on el jugador que hi entra haurà d’aconseguir arribar al final, superant i resolent tots els obstacles o proves que trobi.
Aquí teniu un exemple d’un programa de laberint.
Més laberints

Dibuix del laberint

Primer de tot hem de definir com serà el laberint que volem que recorri el personatge i per això hem de dibuixar-lo.
 Fem-ho pas a pas

- Si dibuixeu vosaltres el laberint heu d’anar a editar el fons de l’escenari. Amb l’ampliació al màxim, i fent servir l’eina de fer quadrats, dibuixeu-ne un triant el gruix de pinzell adequat. Podeu anar duplicant les parts del laberint que aneu dibuixant per fer-ho més ràpid. Feu servir per a totes les parets del laberint el mateix color

- Si decidiu fer ús d’una quadrícula ja feta damunt de l’escenari per fer el dibuix del vostre laberint, no us oblideu de posar els mateixos colors a la quadrícula i al dibuix que feu damunt..

- Hem de dibuixar els personatges o triar-los amb el tamany adequat per passejar pel laberint que estem dibuixant, sense oblidar comprovar que queda centrat, malgrat que ja ho fa directament.

Obriu un nou projecte amb el nom de m4repte42. Dibuixeu el vostre laberint

. Pista: Penseu quina mida serà la adequada tant dels personatges com dels objectes que s’hauran de bellugar per dins del laberint.

Els moviments dels personatges

Ara que tenim el laberint dibuixat, ens toca definir com es mourà el personatge. Us proposem fer que el personatge es desplaci fent ús de les fletxes del teclat.

 Fem-ho pas a pas

- Primer de tot comproveu que estan centrats els personatges. Encara que ja ho fa directament el programa cal comprovar que sigui així.
- Cal fixar la direcció de cada fletxa, que el personatge a cada moviment faci poques passes i, si voleu, podeu afegir so, per exemple, per fer-ho més divertit.
- La fletxa per desplaçar-se a la dreta

- La fletxa per desplaçar-se a l’esquerra

- La fletxa per desplaçar-se amunt del laberint
- La fletxa per desplaçar-se avall del laberint
- Per tal que el personatge no surti del laberint, farem servir un sensor de color. Una de les condicions de qualsevol laberint és que el personatge s’ha de mantenir dins d’un camí, sense tocar ni travessar les seves parets. Si les toca torna a començar.

Continuarem treballant sobre el repte m4repte42. Ara trieu el personatge i programeu-lo per poder desplaçar-se fent ús de les fletxes del teclat i controlant que quan toqui una paret torni de forma automàtica al punt de partida.

Pista: Recordeu centrar el personatge i de fer ús dels sensors de contacte.

Seguim treballant sobre el vostre projecte m4repte42. Canvieu el dibuix del laberint fent les parets de colors diferents. A continuació, modifiqueu la programació del personatge i, segons el color que toqui, el dirigiu a un lloc o un altre del laberint.