Title: Aprofitem d’altres projectes
Course: Moodle Scratch 4: Fem la nostra Volta al Món gamificada en etapes > Section: Activitat 1: Presentació del projecte: La volta al món en etapes

Al llarg de totes les activitats realitzarem molts projectes que podem recuperar per afegir parcialment a la nostra història interactiva. L’Scratch ens permet copiar parts d’un projecte per aprofitar-les a un altre. Podem copiar: sons, fons, personatges però també programes. D’aquesta forma, si hem fet una feina la podem “reutilitzar” amb facilitat.

Fem-ho pas a pas

- Obrim el projecte on es troba l’element que volem copiar. A la part inferior de la pantalla de l’Scratch hi ha una petita fletxa, cliquem sobre ella i s’obrirà l’espai de la motxilla
- Ens situem a la part que volem copiar. Pot ser un personatge que hem creat, un escenari, un so, però també algun programa relacionat amb un personatge o amb un escenari
- Amb el ratolí arrosseguem la part que volem aprofitar a la motxilla
- Obrim el projecte on volem fer servir el que hem arrossegat a la motxilla, obrim la motxilla i ho arrosseguem al lloc corresponent. Hem d’estar segur que col·loquem el nou element en el lloc adient.
- Amb la motxilla enlloc de reinventar podeu aprofitar una creació puntual: cal que entengueu que cal fer l’ús responsable i que cal fer la menció en els crèdits de tot element que agafeu d’un altre usuari.